Svømmehallen "Air"
------------------

### Badehus

I 1936 startet Kristiansand kommune planleggingen av et bad for byens befolkning og "Banktomta" var det mest aktuelle stedet. Den lå i krysset Kongens gate og Holbergs gate (ovenfor Kongens gate skole). Det ble det satt opp et midlertidig badehus. I 1946 ble tomta reservert for svømmehall og senere tegnet arkitektene Reinhardt og Grøgaard tegninger og byarkitekten var positiv til tomtevalget.

### Arkitektkonkurranse

Først i 1950- årene ble det utlyst en arkitektkonkurranse i forbindelse med at Kristiansand Turnforening hadde behov for ny turnhall, og det var opprinnelig tenkt at en turnhall skulle være en del av nybygget. I 1957 ble det satt ned en komité som blant annet skulle forberede og utlyse den nevnte arkitektkonkurransen. Komiteen hadde sitt første møte 16. januar 1957.

Kommunen så på Marinetomta på Tangen som den perfekte tomt, blant annet ettersom området allerede var regulert for sosiale og/eller kulturelle formål. Dessuten lå tomta omtrent midt i sentrum med lett adkomst for byens innbyggere. Kommunenes ledelse så for seg at også innbyggerne i de omkringliggende kommunene ville benytte tilbudet i byens nye storstue. Det så ut til å ha vært liten eller ingen uenighet om å anlegge svømmehallen der den ligger .

Komiteen for arkitektkonkurransen fikk 27 utkast. Utkastene hadde navn som "Amfibium", "Susannas søster", "Streken" og "Lange Laban". Arkitekt Berent Andreas Moe vant konkurransen med sitt forslag "Air"  i mai 1958. "[Air] har sin store styrke ved at en klar idé er gjennomført med konsekvens", skrev komiteen om vinnerforslaget .

I 1959 ble planene om tunrhallen som en del av svømmehallen på Marinetomta skrinnlagt. Kommunen mente man måtte legge seg på et "realistisk nivå" og så for seg at turnhallen kunne bygges i byggetrinn 2. Dette ble det ingenting av og Kristiansand Turnforening måtte vente til begynnelsen av 1980-årene før deres nye turnhall sto ferdig tilknyttet Gimlehallen .

### Byggearbeid

I 1961 ble byggearbeidene sendt ut på anbud, men selve bygginga kom ikke i gang før sensommeren 1963. I desember året etter var endelig byens nye bad og svømmehall klar til bruk. Bygningen ble etterhvert kjent som "svømmehallen", den hadde svømmehall, stupetårn, badstu, gym og café. Bassenget målte 25 x 12,5 meter og hadde 6 baner, vannet i badet var saltvann. Den hadde et areal på ca. 6000 kvadratmeter. På begynnelsen av '90-tallet ble det bygget et varmtvannsbasseng.

Svømmehallen Air stengte dørene 30. oktober 2010 og ble revet august 2010 i forbindelse med oppføring av Aquarama - et nytt aktivitetsanlegg med svømmehall. Dette nye anlegget ble bygget på samme sted som den gamle svømmehallen stod .

Spicheren trim- og treningssenter
---------------------------------

Spicheren har et 25 meters stålbasseng  med stupetårn og et lite boblebasseng. I tillegg til to separate badstuer. Det ble bygget i 2001 og har et areal på 7950 kvm og står på Gimlemoen i forbindelse med Studentsamskipnaden i Agder. Bassenget har et areal på 25 x 12,5 meter. Seks baner. I tillegg har det treningsfasiliteter for håndball, volleyball, styrketrening, turn og en rekke andre idretter .

Gimlehallen svømmehall
----------------------

Som erstatning i perioden Aquarama ble bygget, ble det laget en erstattningshall like bak gimlehallen. Den ble åpnet 21. februar 2011  og stengte torsdag 14. mars, rett før Aquarama åpnet. Bassenget er et stålbasseng som er 12,5 x 25,0 meter stort. Det er 0,9 meter dypt på den grunne delen og 1,8 meter dypt på den dypeste delen. Det vil holde en temperatur på 27,5 grader. Garderobeorådet består av syv brakker som er ombygget til garderober. Hallen ble bygget om med deler fra den revne svømmehallen .

Aquarama
--------

Aquarama inneholder et 50 meters basseng, se Aquarama for mer informasjon.

Referanser
----------

1. 1 2 3 4 5 6 7 8 9 10 11  Digitalt fortalt - Svømmehallen og Aquarama, Terje Nomeland, besøkt 14.09-2012.
2. 1 2 3 4  BRG AS - video med historien til svømmehaller i Kristiansand, besøkt 20.8-2012.
3. ↑  Innbydelse NM Masters 2007 Arkivert 15. august 2012 hos Wayback Machine. besøkt 20.8-2012.
4. ↑  Kristiansand kommune - svømmehaller Arkivert 22. november 2012 hos Wayback Machine. besøkt 4.9-2012.
5. 1 2 3  Aros - Spicheren faktaark, besøkt 4.9-2012.
6. 1 2  Spicheren - svømmehall[*død lenke*], besøkt 9.4-2012.
7. ↑  Kristiansand kommune - Gimlebadet åpnet, besøkt 20.8-2012.
8. ↑  Kristiansand Kommune - Gimlebadet side Arkivert 22. november 2012 hos Wayback Machine. besøkt 04.04-2013.
9. ↑  Kristiansand kommune - Kristiansand svømmehall (Gimlebadet) Arkivert 15. januar 2012 hos Wayback Machine. besøkt 20.8-2012.
10. ↑  Kristiansand kommune - Gimlebadet snart klart, besøkt 20.8-2012.